ריי מנזרק

ריימונד דניאל מנזרק ג'וניור (באנגלית: Raymond Daniel Manczarek Jr.;‏ 12 בפברואר 1939 - 20 במאי 2013), הידוע כריי מנזרק, היה מוזיקאי, זמר, כותב שירים, מפיק, יוצר ובמאי אמריקאי. ידוע בעיקר כקלידן (שלמעשה ניגן גם את תפקידי הבס) של להקת הדלתות ואחד ממייסדיה. ריי מנזרק נולד בשיקגו, אילינוי, ארצות הברית להלנה וריימונד מנזרק, ממוצא פולני. כילד ונער, מנזרק לקח שיעורי פסנתר ושיחק כדורסל בקבוצה, אך בגיל 16 הוא החליט לפרוש ממנה משום שמאמנו רצה שהוא ישחק בעמדה שמנזרק לא היה מעוניין בה. בעת שלמד בבית הספר ובתיכון, מנזרק ניגן בהופעות רבות בבית הספר. לאחר סיום לימודיו, מנזרק למד כלכלה באוניברסיטה הפרטית "דה-פול". בשנים 1962-1965 מנזרק למד בבית הספר לתיאטרון, קולנוע וטלוויזיה באוניברסיטת קליפורניה בלוס אנג'לס (UCLA). ב-UCLA הוא פגש את ג'ים מוריסון, שלימים ייסד עם מנזרק את להקת הדלתות ויהיה סולנה. כמו כן, במהלך לימודיו הוא הכיר את אשתו דורותי פוג'יקאווה. באותה התקופה, מנזרק היה חבר בלהקה ריק והרייבנס, יחד עם שני אחיו ריק וג'ים מנזרק. ארבעים ימים לאחר סיום לימודיהם, מנזרק ומוריסון נתקלו זה בזה בחוף וניס שבקליפורניה. מוריסון סיפר למנזרק שהוא כתב מספר שירים, ומנזרק הביע התעניינות בהם ועודד את מוריסון להשמיע לו אותם. בתגובה, מוריסון השמיע למנזרק את השיר "Moonlight Drive". מנזרק התלהב מאוד מהחומרים שמוריסון כתב ושר והשניים החליטו לייסד את הדלתות. הדלתות באותו הזמן הייתה למעשה ריק והרייבנס עם שינויי הרכב קטנים שכללו גם את מוריסון. ההרכב הוציא דמו שכלל חמישה שירים בספטמבר 1965. באותה שנה, עזבו שני אחיו של מנזרק את ההרכב ולהרכב צורפו הגיטריסט רובי קריגר והמתופף ג'ון דנסמור, הרכב זה למעשה היה ההרכב המוכר והמצליח של הדלתות. לאחר מספר חודשים בשנת 1966 בהם הדלתות הופיעו בבארים ומקומות שונים, הם הוחתמו ב-Columbia Records, אולם ביקשו להפסיק את החוזה משום ששום דבר בעניין הקלטת אלבומם הראשון לא התקדם. בהמשך השנה הם הוחתמו ב-Elektra Records ונכנסו להקליט את אלבום הבכורה שלהם באוגוסט 1966. הקלטת האלבום נמשכה חמישה ימים בלבד, מ-26 באוגוסט ועד 31 באוגוסט. האלבום הושק ב-4 בינואר 1967 והביא לפריצת הלהקה. תרומתו של מנזרק ללהקה הייתה רבה והקלידים שלו היוו מרכיב חשוב ביצירות הלהקה, דבר שלווה פעמים רבות בקטעי סולו של מנזרק. ללהקה היה מחסור בנגן בס ולכן מנזרק ביצע את תפקידי הבס לצד תפקידי הקלידים שלו, כאשר בעזרת ידו השמאלית הוא ניגן על קלידי קומבו של פנדר רודס בס, בעוד שעם ידו הימנית הוא ניגן את תפקידי הקלידים. תקופת פעילותה של הדלתות נגדעה עם מותו של סולנה, ג'ים מוריסון, ב-3 ביולי 1971. במהלך הקריירה שלה, הקליטה הלהקה תשעה אלבומי סטודיו ומכרה מעל ל-100 מיליון עותקים ברחבי העולם, דבר שהפך אותה לאחת מלהקות הרוק המצליחות ביותר בהיסטוריה. בשנת 1993, נכנסה הלהקה להיכל התהילה של הרוק אנד רול. לאחר פירוקה של הדלתות, המשיך מנזרק לעסוק במוזיקה וביצע שיתופי פעולה עם מוזיקאים שונים וביניהם איגי פופ, סקרילקס, רובי קריגר ועוד. כמו כן במהלך השנים התאחדו מספר פעמים שלושת חבריה הנותרים של הדלתות. בשנת 2011, מנזרק וגיטריסט הדלתות, רובי קריגר, הופיעו יחד בישראל. מנזרק נישא לדורות'י איקו פוג'יקאווה ב-21 בדצמבר 1967, איתה חי עד מותו. לזוג נולד בן. מנזרק נפטר ב-20 במאי 2013 בבית חולים ברוזנהיים, גרמניה, לאחר שחלה במחלת הסרטן. בן 74 היה במותו. ראו ערך הדלתות תחת הקטגוריה דיסקוגרפיה. The Golden Scarab (1973) The Whole Thing Started with Rock & Roll Now It's Out of Control (1974) Carmina Burana (1983) Love Her Madly (2006) Nite City (1977) Golden Days Diamond Nights (1978) Love Lion (With Michael McClure) (1993) The Piano Poems: Live From San Francisco (With Michael McClure) (2012) Freshly Dug (With Darryl Read) (1999) Atonal Head (With Piotr Bal) (2006) Ballads Before The Rain (With Roy Rogers) (2008) Translucent Blues (With Roy Rogers) (2011) Twisted Tales (With Roy Rogers) (2013) The Doors: Myth And Reality, The Spoken Word History (1996) Look Each Other in The Ears. Hen House Studio Album includes The Doors--Robbie Krieger, John Densmore, and Ray Manzarek. 2014 מדיה וקבצים בנושא ריי מנזרק בוויקישיתוף אתר האינטרנט הרשמי של ריי מנזרק ריי מנזרק, ברשת החברתית פייסבוק ריי מנזרק, במסד הנתונים הקולנועיים IMDb (באנגלית) ריי מנזרק, באתר AllMovie (באנגלית) ריי מנזרק, באתר Rotten Tomatoes (באנגלית) ריי מנזרק, במסד הנתונים הקולנועיים KinoPoisk (ברוסית) ריי מנזרק, באתר ספוטיפיי ריי מנזרק, באתר AllMusic (באנגלית) ריי מנזרק, באתר MusicBrainz (באנגלית) ריי מנזרק, באתר Yandex.Music (ברוסית) ריי מנזרק, באתר Discogs (באנגלית) ריי מנזרק, באתר Songkick (באנגלית) ריי מנזרק, באתר Genius ריי מנזרק, באתר SecondHandSongs ריי מנזרק, באתר DNCI ריי מנזרק, באתר "Find a Grave" (באנגלית) שרון מולדאבי, ‏ריי מנזארק, קלידן ומייסד ה-Doors, נפטר בגיל 74, באתר גלובס, 21 במאי 2013